CELEX: 31989D0121
Language: el
Date: 1989-01-26 00:00:00
Title: 89/121/ΕΟΚ: Απόφαση της Επιτροπής της 26ης Ιανουαρίου 1989 για την έγκριση προγράμματος σχετικά με τη μεταποίηση και εμπορία επιτραπέζιων ελιών που κοινοποιήθηκε από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (ΕΟΚ) αριθ. 355/77 του Συμβουλίου

Avis juridique important

|

31989D0121

89/121/ΕΟΚ: Απόφαση της Επιτροπής της 26ης Ιανουαρίου 1989 για την έγκριση προγράμματος σχετικά με τη μεταποίηση και εμπορία επιτραπέζιων ελιών που κοινοποιήθηκε από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (ΕΟΚ) αριθ. 355/77 του Συμβουλίου  

Επίσημη Εφημερίδα αριθ. L 045 της 17/02/1989 σ. 0029 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιανουαρίου 1989  για την έγκριση προγράμματος σχετικά με τη μεταποίηση και εμπορία επιτραπέζιων ελιών που κοινοποιήθηκε από την ισπανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ισπανική γλώσσα είναι το μόνο αυθεντικό)  (89/121/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,  Εκτιμώντας:  ότι η ισπανική κυβέρνηση ανακοίνωσε στις 14 Δεκεμβρίου 1987 ένα ειδικό πρόγραμμα σχετικά με τη μεταποίηση και εμπορία επιτραπέζιων ελιών, το οποίο συμπλήρωσε στις 4 Αυγούστου και στις 27 Σεπτεμβρίου 1988 με επιπλέον στοιχεία·  ότι το ανωτέρω ειδικό πρόγραμμα αποσκοπεί στην ορθολογική οργάνωση και στην προσαρμογή της μεταποίησης και εμπορίας στην Ισπανία για να αυξηθεί η ανταγωνιστικότητα του τομέα αυτού και να αξιοποιηθεί η παραγωγή του· ότι το ανωτέρω πρόγραμμα αποτελεί ως εκ τούτου ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στον τομέα των επιτραπέζιων ελιών στην Ισπανία·  ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του κανονισμού αυτού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τον τομέα των επιτραπέζιων ελιών, το οποίο διαβιβάστηκε στις 14 Δεκεμβρίου 1987 σύμφωνα με τον κανονισμό (ΕΟΚ) αριθ. 355/77 και συμπληρώθηκε με επιπλέον στοιχεία στις 4 Αυγούστου και στις 27 Σεπτεμβρίου 1988 από την ισπανική κυβέρνηση.  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 26 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.